Ուշադրություն: Հնում ամեն ինչի հիմքում, ակունքում եղել է Աշխարհի Պատկերը (մարդկային հատկությունների համակարգը), և ամենամեծ, ամենասուրբ բանը համարվել է այդ համակարգը, որն արտահայտել է արարչական Մարդու տեսակը: Եվ դա այն չէ, որ կարծում են, այսպես ասած, արևելքի և արևմուտքի հոգու, մտքի «տիտանները», փիլիսոփաները, էզոթերիկները, աստվածաբանները և այլք: Այդ աստվածային համարվող Մարդը ամենքին շատ էլ լավ հայտնի պարզ մարդն է: Քանի որ ակունքում` նախնական համակարգում, գտնվող հատկությունների միասնությունը հենց «նկարագրում է պարզ մարդուն»: Բարեբախտաբար մենք դեռ չենք հասել այն վտանգավոր սահմանագծին, որ ես ստիպված լինեմ կիրառել մտքի ճկունություն, ճիգ, եռանդ ու ճարտասանություն` բացատրելու համար, թե որն է պարզ մարդը: